
Aldehidek boránkatalizált reakciói

TDK munkám során két önmagában is újszerű borán katalizált aldehid átalakításon dolgoztam. Ezek közül az első egy szelektív redukció, ami a mai modern organokatalízis egy fontos kutatási területe. Ebben a reakcióban telítetlen aldehideket redukáltam Hantzsch-észterrel boránkatalizátor jelenlétében, és ezzel szelektíven telített aldehideket állítottam elő. Ezzel a reakciótípussal a már a XX. században számos cikk foglakozott, de ezek a reakciók egytől egyig fémkatalizátor mellett működtek [1,2,3]. Áttörő eredményt értek el a témában Benjamin List és társai [4], mivel neki sikerült fémkatalizátor nélkül aldehideket szelektíven redukálni. Azonban ez a módszer korlátozott funkciós csoport tolerancia mellett működött, és középmagas katalizátor mennyiség mellett, ellenben a mi módszerünkkel, ami 0,3% katalizátor mennyiség mellett széleskörben működik szelektíven.
Munkám során elsősorban a reakció körülményeinek optimalizálásával, a kiterjeszthetőség
elkészítésével és a kiindulási aldehidek előállításával foglalkoztam. 
A kiterjeszthetőség vizsgálata során összesen 25 terméket állítottam elő, ezek közül az
irodalomban korábban nem ismert termékeket izoláltam FLASH kromatográfia segítségével.
A második reakcióként egy aldol kondenzációval foglalkoztam, ahol alifás aldehideket alakítottam át [image: ] ,[image: ] -telítetlen észterekké aldehidek és ortoészterek kondenzációjával. Ennél is ugyanazt az eljárást követtem, mint az első reakció esetében, azaz optimalizáltam a reakció körülményeit, majd elkészítettem a reakció kiterjeszthetőségét. Itt összesen 18 terméket állítottam elő.
A két reakciót megvizsgáltam egymás után is, mint tandem reakció, ami szintén egy újszerű eredmény, mivel a korábbi irodalomban fahéjaldehid származékokból csak fémkatalízis mellett sikerült [image: ] ,[image: ] -telítetlen észtereket előállítani.
A munkám során kiértékeléshez, 300 MHz NMR készüléket, gázkromatográfiát, és vékonyréteg
kromatográfiát használtam, míg feldolgozáshoz FLASH oszlop kromatográfiát.
[image: ]

